CELEX: C2006/022/17
Language: fi
Date: 2006-01-28 00:00:00
Title: Asia C-426/05: Verwaltungsgerichtshofin  22.11.2005  tekemällään päätöksellä esittämä ennakkoratkaisupyyntö asiassa Tele2 UTA Telecommunication GmbH vastaan Telekom-Control-Kommission

28.1.2006   
            
            
               FI
            
            
               Euroopan unionin virallinen lehti
            
            
               C 22/9
            
         Verwaltungsgerichtshofin 22.11.2005 tekemällään päätöksellä esittämä ennakkoratkaisupyyntö asiassa Tele2 UTA Telecommunication GmbH vastaan Telekom-Control-Kommission
   (Asia C-426/05)
   (2006/C 22/17)
   Oikeudenkäyntikieli: saksa
   Verwaltungsgerichtshof on pyytänyt 22.11.2005 tekemällään päätöksellä, joka on saapunut yhteisöjen tuomioistuimeen 1.12.2005, Euroopan yhteisöjen tuomioistuimelta ennakkoratkaisua asiassa Tele2 UTA Telecommunication GmbH vastaan Telekom-Control-Kommission seuraaviin kysymyksiin:
   
               1)
            
            
               Onko sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (EUVL L 108, 24.4.2002, s. 33; direktiivi 2002/21/EY) 4 ja 16 artiklaa (1) tulkittava siten, että osapuoliksi, ”joita velvollisuuksien poistaminen koskee” on katsottava myös sellaiset merkityksellisillä markkinoilla kilpailijoina olevat yritykset, joille ei aseteta tai joiden osalta ei pidetä voimassa tai muuteta markkina-analyysimenettelyssä erityisiä velvollisuuksia?
            
         
               2)
            
            
               Jos ensimmäiseen kysymykseen vastataan myöntävästi:
               Onko direktiivin 2002/21/EY 4 artikla esteenä sellaiselle kansalliselle säännökselle, jonka mukaan markkina-analyysimenettelyssä asianosaisasema on ainoastaan sellaisella yrityksellä, jolle asetetaan erityisiä velvollisuuksia, jonka erityisiä velvollisuuksia muutetaan tai jolta ne poistetaan?
            
         
      (1)  EYVL L 108, s. 33.